label_title: Haszan-tavi csata
label_desc: A Haszan-tavi csata (1938. július 29. – augusztus 11.) vagy Csangkufeng incidens (oroszul "Хасанские бои" [Haszanszkije boji], kínaiul és japánul 張鼓峰事件; pinjin átírással "Zhānggǔfēng Shìjiàn", japán latin betűs átírással "Chōkohō Jiken") egy szovjet–japán fegyveres összecsapás volt Mandzsukuo határán a Kvantung-hadsereg és a Vörös Hadsereg egységei között. A háborús indok határvita volt a két állam között, ami egy japán félreértésen alapult. Ugyanis a Kvantung-hadsereg vezérkara azt hitte, hogy a Szovjetunió megsértette az Orosz Birodalom és a Kínai Császárság által aláírt Pekingi szerződésben meghatározott határvonalat.